สวัสดีครับ ผมออกซิเจนในเลือดต่ำ ค่าออกซิเจนปลายนิ้ว 93-94 มีอาการคัดจมูกข้างซ้าย เรื้อรังเป็นมาแล้วปีกว่าๆ เวลาหายใจเข้ารู้สึกเจ็บชายโครงด้านหลังข้างซ้าย ไม่มีไอ มีความผิดปกติของเล็บมือ คือเล็บโค้งนูน ช่วงปลายเล็บนั้น โค้งลง สั่งตรวจ เอกซเรย์ แบบปกติ, ct scan, ตรวจ anti - hiv, cbc,ตรวจเลือดเกี่ยวกับความเป็นกรดของเลือด และ ตรวจ EKG ผลก็ปกติ เดือน ส.ค.65 นี้ นัดตรวจ Echo หัวใจ ถ้าหาสาเหตุไม่เจอ ผมจำเป็นต้องไปตรวจ ปอด แบบ mri ไหมครับ หรือตรวจอย่างอื่นเช่น เก็บสารคั่ดหลั่งในทางเดินหายใจมาเพาะเชื้อ
สวัสดีค่ะ อาการมีออกซิเจนปลายนิ้วต่ำกว่า 95 นั้น อาจจะถือว่าต่ำผิดปกติ และการมีอาการเหนื่อยเรื้อรัง อาจจะต้องหาสาเหตุร่วมไปด้วยว่ามีความผิดปกติของปอดหรือหัวใจหรือไม่โดยถ้ามีเรื่องเล็บที่โค้งนูนลงผิดปกติ อาจจะเป็นสัญญาณของโรคหัวใจพิการชนิดที่ทำให้เขียวและขาดออกซิเจนได้ ซึ่งขั้นแรกแพทย์อาจะหาสาเหตุเริ่มจากตัวปอดก่อน ซึ่งถ้าเคยเอ็กซเรย์คอมพิวเตอร์ที่ปอดไปแล้วเป็นปกติ แต่ยังมีอาการต่อเนื่อง การทำ echo หรือทำอัลตราซาวน์หัวใจดูว่ามีภาวะลิ้นหัวใจตีบหรือรั่ว หรือมีการขาดเลือดของหัวใจหรือไม่ก็น่าจะมีความจำเป็นส่วนการตรวจปอดแบบ MRI ไม่ค่อยจะนิยมทำ เพราะเป็นวิธีการที่ดูในปอดได้ไม่ค่อยดีเท่ากับวิธีเอ็กซเรย์คอมพิวเตอร์หรือ CT scan ที่ได้ทำไปแล้ว ส่วนการเก็บสารคัดหลั่งไปเพาะเชื้อในกรณีนี้ที่เป็นมาเรื้อรัง แพทย์อาจจะนึกถึงสาเหตุของการติดเชื้อได้น้อย